
Απαλλαγή από την υποχρέωση προσκόμισης αποδεικτικού ενημερό¬ 
τητας της Α.Ε. ΚΛΩΣΤΟΫΦΑΝΤΗΡΙΑ «ΑΘΗΝΑ». 1 

Επιχορήγηση εργοδοτών για τη δημιουργία νέων θέσεων εργασίας. 2 

Επιχορήγηση νέων ελεύθερων επαγγελματιών. 3 

Καθορισμός χρονικών ορίων λειτουργίας καταστημάτων χρονικού 

διαστήματος 20-31 Δεκεμβρίου 1988. 4 

Συμπλήρωση της αριθ. Η/1913/8.4.87 απόφασης Υπουργού 
Εθνικής Παιδείας και Θρησκευμάτων «Μεταβίβαση δικαιώμα¬ 
τος υπογραφής “Με εντολή Υπουργού” στον Πρόεδρο και τον 
Προϊστάμενο γραμματείας του Παιδαγωγικού Ινστιτούτου 
(Π.Ι.)». 5 

Αναπροσαρμογή πιστωτικών διευκολύνσεων στους σεισμοπαθείς 
του παλαιού προσφυγικού συνοικισμού στη Θήβα του Νομού Βοι¬ 
ωτίας. 6 

Καθορισμός τακτικών συνδρομών υπέρ του Ν.Ε.Ε. 7 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 108807/111-101 (1) 

Απαλλαγή από την υποχρέωση προσκόμισης αποδεικτικού ενημερότη¬ 
τας της Α.Ε. ΚΛΩΣΤΟΫΦΑΝΤΗΡΙΑ «ΑΘΗΝΑ». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 9 & 10 του Ν. 2097/1952 «περί ρυθ- 
μίσεως ειδικών τινών περιπτώσεων εφαρμογής του Νόμου περί εισπρά- 
ξεως Δημοσίων Εσόδων και άλλων τινών διατάξεων». 

2. Την απόφασή μας 247793/1956 «περί αποδεικτικού ενημερότη¬ 
τας των προς το Δημόσιο Χρεών», όπως τροποποιήθηκε και συμπληρώ¬ 
θηκε μεταγενέστερα. 

3. Το γεγονός ότι η Α.Ε. ΚΛΩΣΤΟΫΦΑΝΤΗΡΙΑ «ΑΘΗΝΑ» έχει 
τεθεί υπό ειδική εκκαθάριση, σύμφωνα με τις διατάξεις του άρθρου 9 
του Ν. 1386/1983. 

4. Το από 24.11.88 αίτημα του εκκαθαριστή της παραπάνω Εται¬ 
ρείας, για απαλλαγή της από την υποχρέωση προσκόμισης αποδεκτικού 
ενημερότητας για τα χρέη της προς το Δημόσιο, προς διευκόλυνση του 
έργου της εκκαθάρισης. 

5. Την απόφαση του Πρωθυπουργού και του Υπουργού Οικονομικών 
6474/30.6.88 (ΦΕΚ 451 Β'), με την οποία εκχωρούνται αρμοδιότη¬ 
τες στον Υφυπουργό Οικονομικών, αποφασίζουμε: 

Απαλλάσσουμε μέχρι 31.12.1988 την υπό ειδική εκκαθάριση Εται¬ 
ρεία ΚΛΩΣΤΟΫΦΑΝΤΗΡΙΑ «ΑΘΗΝΑ», από την υποχρέωση προσκό¬ 
μισης αποδεικτικού ενημερότητας για τα χρέη της προς το Δημόσιο, 
όπου αυτό απαιτείται. 


Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 9 Δεκεμβρίου 1988 

Ο ΥΦΥΠΟΥΡΓΟΣ 

ΗΛΙΑΣ ΠΑΠΗΛΙΑΣ 
-♦- 

Αριθ. 32701 (2) 

Επιχορήγηση εργοδοτών για τη δημιουργία νέων θέσεων εργασίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

Τις διατάξεις του άρθρου 29 του Ν. 1262/82 «Για την παροχή κινή¬ 
τρων ενίσχυσης της οικονομικής και περιφερειακής ανάπτυξης της χώ¬ 
ρας και τροποποίηση συναφών διατάξεων», όπως συμπληρώθηκε με το 
άρθρο 8 παρ. 1 του Ν. 1545/85 (ΦΕΚ 91/τ.Α/20.5.85) «Εθνικό Σύ¬ 
στημα Προστασίας από την ανεργία και άλλες διατάξεις». 

2. Το έγγραφο αριθ. 118862/30.11.88 του ΟΑΕΔ, με το οποίο 
μας υπέβαλε απόσπασμα πρακτικού της 328/29.11.88 συνεδρίασης 
του Διοικητικού Συμβουλίου του, κατά την οποία αποφασίστηκε η υπο¬ 
βολή πρότασης για την κατάρτιση δύο (2) προγραμμάτων επιχορήγη¬ 
σης εργοδοτών για τη δημιουργία νέων θέσεων εργασίας, αποφασί¬ 
ζουμε: 

1. Καταρτίζουμε δύο προγράμματα επιχορήγησης ιδιωτικών επιχει¬ 
ρήσεων, Οργανισμών και Επιχειρήσεων Τοπικής Αυτοδιοίκησης και 
Κοινής Ωφέλειας, Συν/σμών, Επαγγελματικών Σωματείων και Ενώ¬ 
σεων αυτών, Σωματείων και γενικά εργοδοτών για τη δημιουργία νέων 
θέσεων εργασίας ως εξής: 

Α. Πρόγραμμα για δημιουργία δεκαοκτώ χιλιάδων (18.000) νέων 
θέσεων εργασίας για απασχόληση ατόμων ηλικίας 18-25 ετών (Πρό¬ 
γραμμα Α) και 

Β.. Πρόγραμμα για τη δημιουργία εικοσιοκτώ χιλιάδων (28.000) 
νέων θέσεων εργασίας για απασχόληση ατόμων ηλικίας άνω των 25 
ετών συμπληρωμένα έως 60 ετών (Πρόγραμμα Β). 

2. Στα παραπάνω προγράμματα δεν περιλαμβάνονται κρατικοί φο¬ 
ρείς ανεξάρτητα από το καθεστώς δημοσίου, ιδιωτικού ή μικτού δικαίου 
που τους διέπει, όπως αναφέρονται στην παρ. 6 του άρθρου 1 του Ν. 
1256/82. 

Από τους παραπάνω φορείς εξαιρούνται και δύνανται να επιχορηγη¬ 
θούν οι Εταιρείες στις οποίες συμμετέχουν οι φορείς αυτοί και οι οποίες 
Εταιρείες έχουν νομική μορφή Α.Ε., ΑΕΒΕ και ΕΠΕ, λειτουργούν με 
τους κανόνες του ελεύθερου ανταγωνισμού και δεν έχουν μονοπωλιακό 
προνόμιο. 

Προκειμένου να εγκριθεί η υπαγωγή των ανωτέρω Εταιρειών στο 
πρόγραμμα θα ζητείται και η γνώμη του φορέα που κατέχει την πλειο- 
ψηφία των μετοχών. 

Επίσης δεν περιλαμβάνονται όλες γενικά οι Τράπεζες, οι ΕΠΑΕ, οι 
πολιτικές οργανώσεις και κόμματα, οι εποχιακές επιχορηγήσεις, οι επι¬ 
χειρήσεις καθαρισμού κτιρίων, τζαμιών, πλοίων ή χώρων, τα νυχτερινά 
μπαρ και κέντρα διασκέδασης, τα πιάνο μπαρ, τα καφωδεία, τα ιδιω¬ 
τικά εκπαιδευτήρια και φροντιστήρια, καθώς και τα εργαστήρια ή κέ¬ 
ντρα ελευθέρων σπουδών, η πλην των ιδιωτικών παιδικών σταθμών 

που λειτουργούν καθ’ όλη τη διάρκεια του έτους. 

Ακόμη δεν περιλαμβάνονται οι επιχειρήσεις μεταφορών, οι εργολή¬ 
πτες Δημοσίων Έργων, οι εργολάβοι οικοδομικών εργασιών, οι επιχει¬ 
ρήσεις παροχής ασφάλειας και οι επχ/σεις φορτοεκφορτώσεων, εφόσον 
όμως το προσωπικό τους δεν απασχολείται μόνιμα στην έδρα της επιχ/ 
σης. 

3. Το ποσό της επιχορήγησης για κάθε προσλαμβανόμενο άτομο, το 
οποίο καθορίζεται σε ποσοστό του γενικού κατώτατου ημερομισθίου του 
ανειδίκευτου εργάτη που ισχύει κατά το χρόνο έκδοσης της απόφασης 
αυτής θα είναι: 

Α. 1000 δρχ. για άνδρες και γυναίκες που προσλαμβάνονται από 
επιχειρήσεις όπως αναφέρονται στην παράγραφο 1 εφόσον είναι ηλικίας 
25-60 ετών. 

Β. 1300 δρχ. για άνδρες και γυναίκες εφόσον είναι ηλικίας 18-25 
ετών. 

Βα. 1300 δρχ. για άνδρες και γυναίκες ηλικίας 18-60 ετών, εφόσον 
παλιννόστησαν στην Ελλάδα μετά από διετή απασχόλησή τους στην «αλ¬ 
λοδαπή και εγκαταστάθηκαν στη χώρα μέσα στην τελευταία διετία από 
την ημερομηνία που προσλαμβιάνονται. 

Ββ. 1300 δρχ. για άνδρες και γυναίκες ηλικίας 18-60 ετών, εφόσον 
προσλαμβάνονται από επιχειρήσεις που λειτουργούν στην περιοχή Δ' 
του άρθρου 3 παρ. 1 του Ν. 1262/82. 

Γ. 1700 δρχ. μόνο για γυναίκες ηλικίας 18-60 ετών που προσλαμ¬ 
βάνονται από όλες τις ανωτέρω επιχειρήσεις στις παρακάτω ειδικότη¬ 
τες: Ηλεκτροτεχνίτες - εγκαταστάτες. 

Ηλεκτροτεχνίτες - Συντηρητές, Μηχανοτεχνίτες, Υδραυλικοί, Θερ- 
μοϋδραυλικοί, Γεωτρυπανίστριες, Μάγειροι, Οδηγοί πάσης φύσεως 
οχημάτων, χειριστές ανυψωτικών μηχανημάτων (ΓΕΝΨΙΟΚ - 
ΕΑΚΚ), ανθοκόμοι - κηπουροί, τεχνίτες φυτικής και ζωικής παραγω¬ 
γής, τεχνολόγοι κτημάτων, τεχνίτες δασοποιίοις. 

Γα. 1700 δρχ. μόνο για γυναίκες 18-60 ετών αποφοίτους τεχνικών 
σχολών και σχολών Ταχύρρυθμης Επαγγελματικής Κατάρτισης του 
ΟΑΕΔ, που θα προσλαμβάνονται από επιχ/σεις προκειμένου να απο¬ 
κτήσουν την προϋπηρεσία που αποτελεί προϋπόθεση της απόκτησης 
άδειοες ασκήσεως επαγγέλματος (στις παραπάνω ειδικότητες του εδ. Γ). 

Γβ. 1700 δρχ. για άνδρες και γυναίκες ηλικίας 18-60 ετών, εφόσον 
είναι πτυχιούχοι ανώτερης και ανώτατης εκπαίδευσης και ο ενδιαφερό¬ 
μενος φορέας προσκομίσει πέραν των αναφερομένων κατωτέρω δικαιο- 
λογητικών και επίσημο «αντίγραφο πτυχίου της οικείας Σχολής του εν¬ 
διαφερομένου για πρόσληψη ατόμου. 

Γγ. 1700 δρχ. για «χνδρες και γυναίκες ηλικίας 18-60 ετών, εφόσον 
είναι παλιννοστούντες ομογενείς, που διέπονται από τις διατάξεις του Ν. 
1150/81 και της Κοινής Υπουργικής Απόφασης των Υπουργών Εθνι¬ 
κής Οικονομίας - Εξωτερικών και Εργασίας και την όμοια συμπληρω¬ 
ματική αυτής υπ’ αριθ. 31903/27.8.86. 

Γδ. Τέλος 1700 δρχ. για «άνδρες και γυναίκες ηλικίας 18-60 ετών, 
που προσλαμβάνονται από γεωργικούς, κτηνοτροφικούς και γενικά 
Συν/σμούς, εφόσον τα άτομα αυτά είναι κάτοχοι πτυχίου ειδικότητας 
στελεχών γεωργικών Συν/σμών Σχολών Μαθητείας του ΟΑΕΔ και ο 
ενδιαφερόμενος φορέας προσκομίσει πέραν των «άλλων «χναφερομένων 
κατωτέρω δικαιολογητικών επίσημο αντίγραφο πτυχίου της ειδικότη¬ 
τας αυτής. 

4. Η διάρκεια της επιχορήγησης για κάθε προσλαμβανόμενο άτομο 
που υπάγεται στα προγράμματα αυτά ορίζεται σε δωδεκάμηνο χρονικό 
διάστημα από την ημέρα πρόσληψής του, η οποία πρέπει να γίνει μετά 
την ημερομηνία της σχετικής εγκριτικής απόφασης του Δ.Σ. του ΟΑΕΔ. 
Είναι δυνατή κατ’ εξαίρεση η υπαγωγή ατόμου στο πρόγραμμα, εφόσον 
η πρόσληιψή του έγινε μέσα σε (15) ημερολογιακές ημέρες πριν από την 
ημερομηνία υποβολής της αίτησης και υπάρχουν όμως όλες οι προϋπο¬ 
θέσεις ένταξης της επιχ/σης σ’ αυτό. 

Στην περίπτωση όμως αυτή η έναρξη της επιχορήγησης θα υπολογί¬ 
ζεται από την ημερομηνία έκδοσης της απόφασης του Δ.Σ. του ΟΑΕΔ. 

Η επιχορήγηση θα υπολογίζεται για κάθε εργάσιμη ημέρα πλήρους 
απασχόλησης και μέχρι 25 ημέρες για μισθωτούς και 26 για ημερομί¬ 
σθιους κατά ανώτατο όριο για κάθε μήνα, εφόσον όμως υπάρχουν (15) 
ημερομίσθια το μήνα για κάθε εργαζόμενο. 

Εφόσον προηγούμενο προσωπικό της επιχείρησης εργαζόταν με μει¬ 
ωμένη απασχόληση και εξακολουθήσει να εφαρμόζεται το ίδιο καθε¬ 
στώς απασχόλησής του και μετά την υπαγωγή της στο πρόγραμμα, 
στην περίπτωση αυτή θα συνεχίζεται κανονικά το πρόγραμμα. Σε αντί¬ 
θετη περίπτωση (πλήρους απασχόλησης) η επιχείρηση υποχρεούται να 
απασχολεί το μη επιχορηγούμενο προσωπικό τουλάχιστον για (15) 
ημερομίσθια κατά μήνα και για (18) δεκαοκτώ μήνες. 


Δεν θα διακόπτεται το πρόγραμμα στην περίπτωση που μισθωτός 
επιχείρησης (επιχορηγούμενος και μη), πραγματοποιήσει μόνο για 
τρεις (3) μήνες κάτω των (15) ημερομισθίων στο 18μηνο της δέσμευ- 
σης. 

5. Απαραίτητες προϋποθέσεις για την υπαγωγή στα προγράμματα 
αυτά είναι: 

α. Η μη απόλυση ή μη οικειοθελής αποχώρηση του προσωπικού επι¬ 
χειρήσεων ή των υποκαταστημάτων τους κατά τη χρονική διάρκεια των 
τριών (3) μηνών που προηγούνται του μηνός υποβολής στην αρμόδια 
Υπηρεσία της σχετικής αίτησης και μέχρι τη λήξη του 18μηνου της δέ¬ 
σμευσης. 

β. Τα άτομα που θα προσληφθούν να έχουν γραφεί προηγουμένως 
στα μητρώα ανέργων των Γραφείων Απασχόλησης του ΟΑΕΔ που βρί¬ 
σκονται στην περιοχή του τόπου κατοικίας τους. 

γ. Να έχουν την ελληνική υπηκοότητα ή την υπηκοότητα κράτους- 
μέλους της ΕΟΚ ή την Κυπριακή Υπηκοότητα ή να είναι Έλληνες ομο¬ 
γενείς που έχουν έλθει από την αλλοδαπή και να απασχολούνται νόμιμα 
στην Ελλάδα, ή να εμπίπτουν στην περίπτωση της εγκυκλίου με αριθ. 
56724/11.11.86. 

δ. Τα άτομα που θα προσληφθούν να έχουν υποδειχθεί κατά ποσοστό 
τουλάχιστον 50% από την αρμόδια υπηρεσία του ΟΑΕΔ, εφόσον υπάρ¬ 
χουν οι ζητούμενες ειδικότητες στο μητρώο ανέργων αυτής. 

Σε αντίθετη περίπτωση θα πρέπει να γίνεται έλεγχος από τις αρμό¬ 
διες Υπηρεσίες του Οργανισμού" στις επιχειρήσεις προκειμένου να διαπι¬ 
στωθεί αν τελικά προσέλαβαν άτομα των ειδικοτήτων που ζητούσαν. 

Παρέχεται η ευχέρεια να υπαχθούν στο πρόγραμμα επιχειρήσεις και 
γενικά εργοδότες που κατά την περίοδο των τριών (3) μηνών, που 
προηγούνται του μηνός υποβολής της αίτησης, απέλυσαν με προσω¬ 
πικό, οιλλά το αντικατέστησαν με ισάριθμες προσλήψεις εργαζομένων, ή 
αντικατέστησαν το προσωπικό που είχε αποχωρήσει οικειοθελώς. 

6. Δεν είναι δυνατόν να επιχορηγηθούν: 

α) ατομικές επιχειρήσεις (εργοδότες) για άτομα που είναι σύζυγοί 
τους ή συνδέονται μ’ αυτούς με α' βαθμό συγγένειιχς (εξ αίματος ή αγχι¬ 
στείας). 

β) Ο.Ε., Ε.Ε., Α.Ε. και ΕΠΕ για τους ομορρύθμους εταίρους στις 
Ο.Ε. και Ε.Ε., για τα μέλη του Δ.Σ. στις Α.Ε., για τους διιχχειριστές 
που έχουν εταιρική μερίδα στις ΕΠΕ, καθώς και για συζύγους ή συγγε¬ 
νείς α' βαθμού (εξ αίματος ή αγχιστείας) των προσώπων αυτών. 

γ) Οι Συν/σμοί για τα μέλη τους, εξαιρουμένων των αγροτοκτηνο- 
τροφικών. 

7. Δεν είναι δυνατή η επιχορήγηση εργοδοτών: 

α. Για τα ίδια άτομα που έχουν ήδη επιχορηγηθεί κατά τα προηγού¬ 
μενα έτη 1986, 1987 και 1988. 

Είναι όμως δυνατή η επιχορήγηση για άτομο που επιχορηγήθηκε, 
αποχώρησε ή απολύθηκε και επαναπροσλήφθηκε βάσει της ίδιας εγκρι¬ 
τικής απόφασης. 

β. Για άτομα των οποίων η σύμβαση ορισμένου χρόνου έληξε μέσα 
στο κρίσιμο τρίμηνο πριν την υποβολή της αίτησης και μετά την έγκριση 
του Δ.Σ. 

8. Ο εργοδότης υποχρεούται να απασχολήσει τον νέο προσλαμβιχνό- 
μενο για δεκαοκτώ ( 18 ) τουλάχιστον μήνες από τους οποίους τους δώ¬ 
δεκα (12) πρώτους με επιδότηση και τους τελευταίους έξι (6) χωρίς επι¬ 
δότηση. 

Η συνέχιση της υπαγωγής στο πρόγραμμα διακόπτεται στην περί¬ 
πτωση που επιχείρηση ή το υποκατάστημά της απολύσει οποιονδήποτε 
εργαζόμενο είτε νεοπροσλαμβανόμενο, είτε απασχολούμενο από πα- 
λαιότερα και εφόσον δεν τον αντικαταστήσει με άλλον εργαζόμενο το αρ¬ 
γότερο μέσα σε σαράντα πέντε (45) ημερολογιακές ημέρες. 

Την ίδια υποχρέωση έχει η επιχείρηση ή το υποκατάστημά της και 
στην περίπτωση οικειοθελούς αποχώρησης. 

Άτομα που προσλαμβάνονται σε αντικατάσταση των «χνωτέρω εργα¬ 
ζομένων που υπάγονται στο πρόγραμμα, μπορούν να υπαχθούν για το 
υπόλοιπο χρονικό διάστημα του δωδεκάμηνου της επιχορήγησης χωρίς 
άλλη απόφαση του Δ.Σ., εφόσον είναι στην ίδια ομάδα ηλικιών του προ¬ 
γράμματος. 

Σε περίπτωση αντικατάστασης εργαζομένων, που υπάγονται στο 
πρόγραμμα από άτομα διαφορετικής ομάδας ηλικιών, είναι δυνατή η 
υπαγωγή των ατόμων αυτών στο πρόγραμμα για το υπόλοιπο χρονικό 
διάστημα του δωδεκαμήνου της επιχορήγησης μετά από σχετική από¬ 
φαση του Δ/ντή της αρμόδιας ΥΝ ή ΤΥ ή Γ ραφείου Εργασ'κχς του 
ΟΑΕΔ. 

Επίσης με ίδια απόφαση των Δ/ντών ΥΝ, ΤΥ και προϊσταμένων των 


ί 

Γραφείων Εργασίας θα τροποποιούνται και τα ποσά επιχορήγησης των 
επιχειρήσεων που θα υπαχθούν στα προγράμματα έτους 1989. 

9. Εργοδότες δεν δεσμεύονται από τις παραπάνω διατάξεις για 
άτομα που έχουν εγκριθεί από το Δ.Σ. και έχουν προσληφθεί εντός της 
δίμηνης προθεσμίας, καθώς και για άτομα που τυχόν προσλάβουν στο 
χρονικό διάστημα από την ημερομηνία κατάθεσης της αίτησής τους και 
μέχρι την έκδοση της εγκριτικής απόφασης του Δ.Σ., εφόσον δηλώσουν 
ρητά ότι δεν επιθυμούν να τα υπαγάγουν στο πρόγραμμα. 

Επίσης δεν δεσμεύονται για άτομα που θα προσλάβουν μετά την πα¬ 
ρέλευση διμήνου από την ημερομηνία της εγκριτικής απόφασης του 
Δ.Σ. του ΟΑΕΔ. 

10. Η προθεσμία πλήρωσης των θέσεων που εγκρίνονται κατά περί¬ 
πτωση από το Δ.Σ. του ΟΑΕΔ είναι δύο (2) μήνες το αργότερο από την 
ημερομηνία λήψης της σχετικής απόφασης του Δ.Σ. 

Ειδικά για τις αποφάσεις του Δ.Σ. του ΟΑΕΔ που θα ληφθούν μετά 
την 1η Νοεμβρίου 1989, η ανωτέρω προθεσμία περιορίζεται μέχρι 31 
Δεκεμβρίου 1989. Θέσεις που δεν πληρώθηκαν μέσα στις προθεσμίες 
αυτές θεωρούνται άκυρες, ως προς την επιχορήγηση έστω και αν καλύ¬ 
φθηκαν μεταγενέστερα. 

11. Για να υπαχθεί στα προγράμματα αυτά κάποια επιχ/ση ή εργο¬ 
δότης γενικά, πρέπει να υποβάλλει στην πλησιέστερη Υπηρεσία του 
ΟΑΕΔ τα εξής δικαιολογητικά: 

α) Έντυπη αίτηση που θα περιέχει την επωνυμία του, το αντικείμενο 
της οικονομικής δραστηριότητας και τον αριθμό των ατόμων που θα 
προσλάβει σύμφωνα με το πρόγραμμα. 

β) Αντίγραφο μισθοδοτικών καταστάσεων των τρειών (3) μηνών που 
προηγούνται από το μήνα υποβολής της αίτησης του εργοδότη για την 
υπαγωγή του στο πρόγραμμα ή κατάσταση απόδοσης ασφαλιστικών ει¬ 
σφορών των μηνών εκείνων που προηγούνται της κρίσιμης περιόδου. 
Εξαιρούνται από την υποχρέωση αυτή οι νεοσύστατες επιχειρήσεις, οι. 
Δήμοι, Κοινότητες, οι Δημοτικές και Κοινοτικές Επιχ/σεις. 

γ) Υπεύθυνη δήλωση ΝΔ 105/69 (όπως τροποποιήθηκε με το Ν. 
1599/86 ΦΕΚ 75Α/11.6.86 και ισχύει σήμερα), ότι κατά το τρίμηνο 
που προηγείται από την ημερομηνία υποβολής της αίτησης δεν απέλυσε 
εργαζόμενους, ούτε αποχώρησε μισθωτός του οικειοθελώς, ή ότι τόσο 
αυτούς που αποχώρησαν οικειοθελώς, ή αυτούς που απέλυσε τους αντι¬ 
κατέστησε, ή δεν αντικατέστησε εκείνους που δεν είχει υποχρέωση από 
το πρόγραμμα να αντικαταστήσει και ότι έλαβε γνώση και αποδέχεται 
τους όρους του προγράμματος. 

Εξαιρούνται από την υποχρέωση των εδ. (β) και (γ) οι Δήμοι, Κοινό¬ 
τητες, Δημοτικές και Κοινοτικές Επιχ/σεις. 

Αρμόδιο να κρίνει την υπαγωγή του εργοδότη στο πρόγραμμα αυτό 
είναι κατά νόμο το Δ.Σ. του ΟΑΕΔ, η απόφαση του οποίου θα γνωστο¬ 
ποιείται από την αρμόδια Δ/νση Απασχόλησης του Οργανισμού στην 
κατά τόπο αρμόδια για την εκτέλεση Τ.Υ., Υ.Ν., ή Γ.Ε. του ΟΑΕΔ. 

12. Η πρώτη επιχορήγηση θα καταβάλεται στον εργοδότη μετά από 
δίμηνη τουλάχιστον απασχόληση του εργαζομένου. 

Στη συνέχεια και μέχρι τη λήξη του δωδεκάμηνου της επιχορήγησης 
θα καταβάλεται κάθε μήνα, με την επιφύλαξη της κατωτέρω παρ. 14. 

13. Για την καταβολή της επιχορήγησης ο εργοδότης θα υποβάλλει 
στην Υπηρεσία του ΟΑΕΔ της περιοχής του τα εξής δικαιολογη- 
τικά: 

α) Έντυπη κατάσταση που θα περιλαμβάνει το ονοματεπώνυμο των 
προσληφθέντων βάσει του προγράμματος, τη χρονολογία γέννησης, την 
ειδικότητα, τη χρονολογία πρόσληψης, τα ημερομίσθια που πραγματο¬ 
ποιήθηκαν κατά μήνα, το ποσό ημερήσιας επιχορήγησης, το ποσό με το 
οποίο βαρύνεται ο ΟΑΕΔ σύμφωνα με το πρόγραμμα, το συνολικό ακα¬ 
θάριστο ποσό που δικαιούται ο εργαζόμενος και στη στήλη υπεύθυνης 
δήλωσης, τις υπογραφές των προσληφθέντων μισθωτών, ότι απασχολή¬ 
θηκαν και πληρώθηκαν το χρονικό διάστημα για το οποίο ζητείται η 
επιχορήγηση. 

Σε περίπτωση που δεν υπάρχει η ως άνω υπογραφή ατόμων, γιατί 
έχει διακοπεί η σχέση εργασίας τους με τον εργοδότη (απόλυση, οικειο- 
θελής αποχώρηση κ.λπ.) θα λαμβάνεται ως αποδεικτικό στοιχείο απα¬ 
σχόλησής τους η κατάσταση μισθολογίου θεωρημένη από το ΙΚΑ και 
Υπεύθυνη δήλωση ΝΔ 105/69 (όπως τροποποιήθηκε με τον Ν. 
1599/86 ΦΕΚ 75Α/11.6.86 και ισχύει σήμερα) του εργοδότη, ότι 
απασχόλησε τα άτομα αυτά. 

β) Φωτοτυπημένα αντίγραφα των αναγγελιών πρόσληψης των εργα¬ 
ζομένων. 

γ) Βεβαίωση του ΙΚΑ ή του αρμόδιου ασφαλιστικού φορέα, ότι κατα¬ 
βλήθηκαν (για το σύνολο του προσωπικού) οι ασφαλιστικές εισφορές για 
το χρονικό διάστημα που ζητείται η επιχορήγηση. Η βεβαίωση αυτή 


μπορεί να αναγράφεται και επί της ίδιας ανωτέρω (α) κατάστασης. Ει¬ 
δικά για την πρώτη επιχορήγηση, η ανωτέρω βεβαίωση μπορεί να αντι- 
κατασταθεί με υπεύθυνη δήλωση του Ν.Δ. 105/69 (όπως τροποποιή¬ 
θηκε με τον Ν. 1599/86 ΦΕΚ 75Α/11.6.86 και ισχύει σήμερα) του 
εργοδότη, ότι θα καταβάλλει μέσα στις νόμιμες προθεσμίες τις ανάλογες 
εισφορές. 

Σε εξαιρετικές περιπτώσεις κατά την απόλυτη κρίση του προϊσταμέ¬ 
νου της αρμόδιας ΥΝ, ΤΥ ή Γ ραφείου Εργασίας του ΟΑΕΔ και μόνο με 
την προσκόμιση υπεύθυνης δήλωσης του Ν.Δ. 105/69 (όπως τροπο¬ 
ποιήθηκε με τον Ν. 1599/86 ΦΕΚ 75Α/11.6.86 και ισχύει σήμερα) 
του εργοδότη, ότι θα καταβάλλει εμπρόθεσμα τις εισφορές του μπορεί να 
παραβλέπεται ο τελευταίος μήνας του 12μηνου της επιχορήγησης, για 
τον οποίο υπάρχει ακόμη η, προθεσμία των τριάντα ημερών καταβολής 
των εισφορών στο ΙΚΑ. 

Η αρμόδια Υπηρεσία του ΟΑΕΔ μετά τον έλεγχο των δικαιολογητι- 
κών θα προβαίνει στην άμεση καταβολή της επιχορήγησης. 

14. Αξιώσεις εργοδοτών για είσπραξη επιχορήγησης για άτομα που 
θα υπαχθούν στα προγράμματα της απόφασης αυτής ασκούνται μέσα σε 
τρεις (3) το αργότερο μήνες, από το μήνα πραγματικής απασχόλησης 
των ατόμων αυτών. Μετά την παρέλευση της προθεσμίας αυτής η αξί¬ 
ωση του εργοδότη παραγράφεται. 

Σε εξαιρετικές περιπτώσεις είναι δυνατή κατά τρεις (3) το ανώτερο 
μήνες η επιμήκυνση της προθεσμίας αυτής μετά από αιτιολογημένη 
απόφαση του προϊσταμένου της αρμόδιας Υπηρεσίας. 

15. Είναι δυνατή η επιμήκυνση του χρόνου επιχορήγησης εργοδότη 
(δωδεκαμήνου) κατά (45) το πολύ ημερολογιακές ημέρες με ισόχρονη 
παράταση του χρόνου δέσμευσης (18μηνου) για μη απόλυση προσωπι¬ 
κού, σε περίπτωση χορήγησης άδειας απουσίας προσωπικού, σοβαρής 
ασθένειας εργαζομένου κ.λπ., μετά από αίτηση του ενδιαφερομένου ερ¬ 
γοδότη και απόφαση του Δ/ντή της κατά τόπον αρμόδιας Υπηρεσίας 
του ΟΑΕΔ. 

Επίσης σε περίπτωση αντικατάστασης μισθωτού μέσα στην προθε¬ 
σμία των σαράντα πέντε (45) ημερολογιακών ημερών ή εκπρόθεσμης 
αντικατάστασης, που εγκρίθηκε από την αρμόδια Συμβουλευτική Επι¬ 
τροπή (κατωτέρω παρ. 17 στοιχ. β) είναι δυνατή η επιμήκυνση του χρό¬ 
νου επιχορήγησης και δέσμευσης του εργοδότη κατά (45) ημερολογια¬ 
κές ημέρες για κάθε άτομο που αντικαταστάθηκε, μετά από αίτηση του 
εργοδότη και απόφαση του αρμόδιου Δ/ντή της Υπηρεσίας. 

16. Κάθε διαφορά που τυχόν θα προκύπτει, κατά την εφαρμογή της 
απόφασης αυτής, μεταξύ εργοδότη και ΟΑΕΔ, πλην των περιπτώσεων 
που προβλέπει η κατωτέρω παρ. 17 θα επιλύεται με απόφαση του Δ.Σ. 
του Οργανισμού. 

17. Η αρμόδια κατά τόπο Συμβουλευτική Επιτροπή έχει δικαίωμα 
να κρίνει τη συνέχιση ή μη υπαγωγής στο πρόγραμμα, στις κατωτέρω 
περιπτώσεις: 

α) Σε περίπτωση πρόσληψης μισθωτού για επιχορήγηση χωρίς προη¬ 
γούμενη εγγραφή αυτού στα Μητρώο Ανέργων των Υπηρεσιών του 
ΟΑΕΔ. 

β) Σε τυχόν εκπρόθεσμη αντικατάσταση μισθωτού, πέραν της προ- 
βλεπόμενης από την παρ. 8 προθεσμίας των (45) ημερολογιακών ημε¬ 
ρών. 

γ) Σε περίπτωση απώλειας από τον εργοδότη της αναγγελίας πρόσ¬ 
ληψης του υπαγομένου στο πρόγραμμα επιχορήγησης μισθωτού. 

δ) Σε περίπτωση αδυναμίας αντικατάστασης μισθωτού από τον εργο¬ 
δότη λόγω έλλειψης της συγκεκριμένης ειδικότητας στην Τοπική 
Αγορά Εργασίας με την προϋπόθεση, ότι η έλλειψη αυτή θα βεβαιώνε¬ 
ται από τον Δ/ντή της αρμόδιας ΤΥ, ΥΝ ή Γραφείου Εργασίας του 
ΟΑΕΔ. 

Στην περίπτωση έλλειψης ειδικότητας σε επιχορηγούμενη θέση θα 
διακόπτεται η επιχορήγηση μόνο για τη θέση αυτή, χωρίς άλλες επι¬ 
πτώσεις για τον εργοδότη. 

ε) Σε περίπτωση μη πρόσληψης ανέργων κατά ποσοστό 50% με υπό¬ 
δειξη της αρμόδιας Υπηρεσίας του ΟΑΕΔ, κατά παράβαση της παρ. 5 
εδ. δ της παρούσας και εφόσον φυσικά υπήρχαν γραμμένοι άνεργοι (προ 
μηνός από την ημερομηνία πρόσληψης των υπαγομένων στο πρό-, 
γραμμα ατόμων) με τις ζητούμενες ειδικότητες στα μητρώα ανέργων 
αυτής. 

Σε περίπτωση εμπρόθεσμης μέσα σε δέκα (10) ημέρες από την κοινο¬ 
ποίηση στον ενδιαφερόμενο ένστασης κατά της απόφασης αυτής ή δια¬ 
φωνίας του αρμόδιου εισηγητή της Επιτροπής, η διαφορά θα επιλύεται 
από το Δ.Σ. του ΟΑΕΔ. Κατά της τελευταίας αυτής απόφασης δεν επι¬ 
τρέπεται προσφυγή ή οποιοδήποτε άλλο ένδικο μέσο. 

18. Για την εκ νέου υπαγωγή επιχειρήσεων στο πρόγραμμα επιχο- 

ρήγησης εργοδοτών θα σύνεχτιμάται πέραν των ανωτέρω και η τύχη 
των θέσεων εργασίας που δημιουργήθηκαν με τα προηγούμενα προ¬ 
γράμματα. 

19. Ειδικά οι Δήμοι, Κοινότητες της χώρας ως και οι Δημοτικές και 
Κοινοτικές Επιχειρήσεις, κατά εξαίρεση των αναφερομένων στα τρία (3) 
πρώτα εδάφια της παρ. 8 της παρούσας απόφασης μπορούν να επιχορη¬ 
γηθούν μέχρι δώδεκα (12) μήνες, εφόσον απασχολήσουν τον νεοπροσ- 
λαμβανόμενο τουλάχιστον για έξι (6) μήνες χωρίς να δεσμεύονται από 
τις διατάξεις των εδαφίων αυτών. 

Επίσης οι φορείς αυτοί (Δήμοι, Κοινότητες, Δημοτικές και Κοινοτι¬ 
κές Επιχ/σεις) δεν δεσμεύονται από τις διατάξεις των εδαφίων β’ και γ' 
της παρ. 4 των εδαφίων α' και δ' της παρ. 5 και των εδ. β' και γ' της 
παρ. 11. 

20. Σε περίπτωση παράβασης των όρων της απόφασης αυτής εφαρ¬ 
μόζονται οι διατάξεις των παρ. 7 και 8 του άρθρου 29 του Ν. 1262/82. 

21. Η απόφαση αυτή θα αρχίσει να ισχύει από την 1η Ιανουάριου 
1989 και θα λήξει την 31 Δεκεμβρίου 1989, εκτός αν ο αριθμός των 
προβλεπομένων για κάθε πρόγραμμα θέσεων πληρωθεί πριν από την 
ημερομηνία αυτή και το ΔΣ του ΟΑΕΔ λάβει σχετική απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως 
σύμφωνα με τις διατάξεις της παρ. 1 εδάφιο γ' του Ν. 301/76. 

Αθήνα, 12 Δεκεμβρίου 1988 

Ο ΥΠΟΥΡΓΟΣ 

ΓΙΩΡΓΟΣ ΓΕΝΝΗΜΑΤΑ! 

-♦- 

Αριθ. 32734 (3) 

Επιχορήγηση νέων ελεύθερων επαγγελματιών. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 29 του Ν. 1262/82 «Για την παροχή 
κινήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων», όπως συμπληρώθηκε με 
το άρθρο 8 του Ν. 1545/85 (ΦΕΚ 91/Α/20.5.85) «Εθνικό Σύστημα 
Προστασίας από την ανεργία και άλλες διατάξεις». 

2. Το Π.Δ. αριθμ. 245/86 (ΦΕΚ 117/Α/29.7.86) «Επέκταση της 
ισχύος του άρθρου 29 του Ν. 1262/82». 

3. Το έγγραφο αριθμ. 119512/5.12.88 του ΟΑΕΔ, με το οποίο μας 
υπέβαλε απόσπασμα πρακτικού της 328/29.11.88 Συνεδρίασης του 
Διοικητικού Συμβουλίου του, κατά την οποία αποφασίστηκε η υποβολή 
πρότασης για την κατάρτιση προγράμματος επιχορήγησης νέων ελεύ¬ 
θερων επαγγελματιών για τη δημιουργία νέων θέσεων εργασίας, απο¬ 
φασίζουμε: 

1. Καταρτίζουμε δύο προγράμματα επιχορήγησης νέων ελεύθερων 
επαγγελματιών: 

Α. Πρόγραμμα για την επιχορήγηση (3.500) τριών χιλιάδων πεντα- 
κοσίων νέων ελεύθερων επαγγελματιών ηλικίας 18-25 ετών (Πρό¬ 
γραμμα Α'). 

Β. Πρόγραμμα για την επιχορήγηση (10.000) δέκα χιλιάδων νέων 
ελεύθερων επαγγελματιών ηλικίας άνω των 25 ετών συμπληρωμένων 
έως 50 ετών (Πρόγραμμα Β'). 

2. Το συνολικό ποσά της επιχορήγησης για κάθε ελεύθερο επαγγελ- 
ματία που υπάγεται στα προγράμματα, καθορίζεται σε 350.000 δρχ. 
για το μεταποιητικό τομέα και σε 250.000 δρχ. για τους τομείς: α) πα¬ 
ροχής υπηρεσιών και β) εμπορίου. 

Από το ποσά αυτό εκατό χιλιάδες δρχ. προκαταβάλλονται στον ελεύ¬ 
θερο επαγγελματία, μετά την έκδοση της σχετικής εγκριτικής απόφα¬ 
σης του Δ.Σ. του ΟΑΕΔ. Το υπόλοιπο ποσό, καταβάλλεται σε πέντε (5) 
δίμηνες δόσεις των 30.000 δρχ. για όσους επιχορηγούνται με 250.000 
δρχ. Όσοι επιχορηγούνται με 350.000 δρχ. το υπόλοιπο ποσό θα τους 
καταβάλλεται σε 5 δόσεις. Οι 4 πρώτες θα είναι των 40.000 δρχ. και η 
τελευταία, δηλαδή η 5η, των 90.000 δρχ. 

3. Η διάρκεια της επιχορήγησης για κάθε ελεύθερο επαγγελματία 
που υπάγεται στα προγράμματα αυτά, καθορίζεται σε δωδεκάμηνο χρο¬ 
νικό διάστημα, από την ημερομηνία έκδοσης της σχετικής εγκριτικής 
απόφασης του Δ.Σ. του 0ΑΕΔ. 

4. Βασική προϋπόθεση υπαγωγής στα προγράμματα αυτά είναι η 
έναρξη επιτηδεύματος να έχει γίνει από την 1η Σεπτεμβρίου 1986 και 
έπειτα, αποδεικνυομένου τούτου με προσκόμιση βεβαίωσης της αρμό¬ 
διας οικονομικής εφορίας. 

5. Δεν είναι δυνατή η υπαγωγή στα προγράμματα αυτά: 


α) Των επιστημονικών επαγγελμάτων, γιατρών, κτηνιάτρων, οδο¬ 
ντιάτρων, φαρμακοποιών, δικηγόρων, συμβολαιογράφων, αρχιτεκτό¬ 
νων, μηχανικών πτυχιούχων πολυτεχνικών σχολών, καθώς επίσης και 
υπομηχανικών ανωτέρων σχολών, εφόσον δημιουργούν επιχείρηση πα¬ 
ροχής υπηρεσιών συναφή με την ειδικότητά τους, 
β) Των εργολάβων δομικών εργασιών, 
γ) Των υποθηκοφυλάκων, μεσιτών, δικαστικών επιμελητών, 
δ) Των πλανόδιων επιχειρήσεων, ή εκείνων που δεν έχουν μόνιμη 
έδρα (εκτός των αναφερομένων στο στοιχείο (ι') της παραγράφου 5 του 
προγράμματος). 

ε) Επιχειρήσεων που έχουν οποιαδήποτε σχέση με την πολιτική, 
στ) Των επιχειρήσεων που πρακτορεύουν λαχεία ή ΠΡΟ-ΠΟ, καθώς 
και επιχειρήσεων που έχουν σχέση με τα τυχερά ή ψυχαγωγικά παιχνί¬ 
δια (Ευηα ΡεγΕ). 

ζ) Των πρατηρίων υγρών καυσίμων καθώς και των περιπτέρων, 
η) Των εποχιακών επιχειρήσεων με την έννοια ότι εκ των πραγμά¬ 
των δεν είναι δυνατή η λειτουργία τους σε όλη τη διάρκεια του έτους, 
θ) Των ανωνύμων εταιρειών και εταιρειών περιορισμένης ευθύνης, 
ι) Των επιχειρήσεων του πρωτογενούς τομέα, εκτός των αναφερομέ¬ 
νων σε δραστήριότητες οστρακοτροφίας, ιχθυοκαλλιέργειας, μελισσοκο¬ 
μίας, σηροτροφίας, τυροκομίας, εκτροφής σαλιγκαριών και συναφών οι¬ 
κονομικών δραστηριοτήτων, αποκλεισμένης όμως της εκμετάλλευσης 
γης, εκτροφής ζώων και ανοικτής παράκτιας αλιείας. 

ια) Των φροντιστηρίων γενικά, των ιδιωτικών εκπαιδευτικών ιδρυ¬ 
μάτων, των εργαστηρίων ελεύθερων σπουδών και των σχολών χορού, 
μουσικής, γυμναστικής. 1 

ιβ) Των επιχειρήσεων καθαρισμού ή εξυπηρετήσεως δημοσίων ή ιδι¬ 
ωτικών χώρων. 

ιγ) Των επιχειρήσεων εκείνων που λειτουργούν πρόσφατα, αλλά λει¬ 
τουργούσαν στον ίδιο χώρο και με το ίδιο αντικείμενο εργασιών μέσα 
στο τελευταίο εξάμηνο από την έναρξη επιτηδεύματος του νέου επαγ¬ 
γελματία. 

ιδ) Των επιχειρήσεων εκείνων που λειτουργούν πρόσφατα, αλλά λει¬ 
τουργούσαν παλαιά από συγγενείς μέχρι και α’ βαθμού ή από το ή τη 
σύζυγο, έστω και αν μεταφέρθηκαν. 

ιε) Των κέντρων διασκέδασης, δισκοθηκών (ΌίεοοΙβςυβ), Λε¬ 
σχών. 

ιστ) Των επαγγελματιών που η επιχείρησή τους έχει το ίδιο αντικεί¬ 
μενο εργασιών ή έχει άμεση σχέση με εκείνη του ή της συζύγου των. 

6. Σε περίπτωση υποβολής αίτησης νέων συνεταιρισμών του δευτε¬ 
ρογενή και του τριτογενή τομέα απασχόλησης είναι δυνατή η επιχορή¬ 
γηση κατ’ ανώτατο όριο σε δώδεκα (12) από τους συνεταιριστές και σε 
δεκαπέντε (15), όταν πρόκειται για γυναικείο Συνεταιρισμό κατά την 
απόλυτη κρίση του Δ.Σ. του ΟΑΕΔ ανάλογα με το είδος της επιχείρησης 
και τις ανάγκες αγοράς εργασίας κάθε περιοχής και με την προϋπόθεση 
ότι ο Συνεταιρισμός συστήθηκε μετά την 1.9.88. 

Στην περίπτωση αυτή ο συνεταιριστής, που επιχορηγείται υποχρεού- 
ται να συνεισφέρει την επιχορήγησή του στο Συνεταιρισμό, ο επίσημος 
εκπρόσωπος του οποίου έχει την ευθύνη για την τήρηση των όρων του 
προγράμματος. Η επιχορήγηση αυτή αποτελεί περιουσία του Συνεταιρι¬ 
σμού. 

7. Σε περίπτωση υποβολής αίτησης νέας ομόρρυθμης εταιρείας του 
δευτερογενή και του τριτογενή τομέα απασχόλησης είναι δυνατή η επι¬ 
χορήγηση κατ’ ανώτατο όριο σε τρεις (3) από τους συνεταίρους κατά 
την απόλυτη κρίση του Δ.Σ. του ΟΑΕΔ, ανάλογα με το είδος της επιχεί¬ 
ρησης και τις ανάγκες αγοράς εργασίας κάθε περιοχής. 

Σε περίπτωση υποβολής αίτησης νέας ετερόρρυθμης εταιρείας είναι 
δυνατή η επιχορήγηση κατ’ ανώτατο όριο σε τρεις (3) απο τους ομόρ- 
ρυθμους εταίρους. Απαραίτητη προϋπόθεση στις ανωτέρω περιπτώσεις 
είναι η προσκόμιση εταιρικού με ημερομηνία σύστασης μετά την 1 Σε¬ 
πτεμβρίου 1988. 

8. Απαραίτητες προϋποθέσεις για την υπαγωγή στα προγράμματα 
αυτά είναι: 

α) Να έχουν την ελληνική ή κυπριακή υπηκοότητα ή την υπηκοότητα 
κράτους-μέλους της ΕΟΚ και να απασχολούνται νόμιμα στην Ελλάδα ή 
να είναι Έλληνες ομογενείς που έχουν έλθει από την αλλοδαπή. 

β) Η επιχείρηση να είναι νέα (καινούργια), ανεξάρτητη, μικρή (συνο¬ 
λικός αριθμός απασχολουμένων ατόμων κάτω των δέκα (10) κατά την 
υπαγωγή και να εδρεύει στην Ελλάδα. 

γ) Τα ενδιαφερόμενα να υπαχθούν στα προγράμματα αυτά άτομα να 
απασχολούνται με πλήρη απασχόληση. 

δ) Να είναι το οικογενειακό εισόδημα των εγγάμων μικρότερο των 3 

εκατομμυρίων. 

ε) Να διαθέτουν κεφάλαιο τουλάχιστον ίσο με το ποσό της επιχορήγη¬ 
σης υπό μορφή εξοπλισμού, υλικών κ.λπ. 

στ) Οι κάτω των 25 ετών άρρενες να έχουν εκπληρώσει ή νόμιμα 
απαλλαγεί από τις στρατιωτικές τους υποχρεώσεις. Εξαιρούνται της 
παραγράφου αυτής οι έγγαμοι εφόσον η σύζυγος δεν εργάζεται. 

9. Για να υπαχθεί στα προγράμματα αυτά ένας ελεύθερος επαγγελ- 
ματίας πρέπει να υποβάλει στην πλησιέστερη Υπηρεσία του ΟΑΕΔ τα 
εξής δικαιολογητικά: 

α) Έντυπη αίτηση - δήλωση που θα περιέχει τα πλήρη στοιχεία της 
υπό ίδρυσης επιχείρησης και του επαγγελματικού υπεύθυνου. 

β) Βεβαίωση της αρμόδιας Οικονομικής Εφορίας για έναρξη του επι¬ 
τηδεύματος. 

γ) Εκκαθαριστικό σημείωμα της αρμόδιας Οικονομικής Εφορίας, 
όσον αφορά το οικογενειακό εισόδημα του προηγούμενου Οικον. Έτους. 

δ) Ειδικό έντυπο ερωτηματολογίου της Δ/νσης Απασχόλησης. 

ε) Υπεύθυνη δήλωση του Ν. 105/69, ότι ο ενδιαφερόμενος αποδέχε¬ 
ται όλους τους όρους του προγράμματος, ότι η είσπραξη της επιχορήγη¬ 
σης θα διατεθεί για τις ανάγκες της επιχείρησης και ότι σε περίπτωση 
που διαπιστωθεί ότι δεν λειτούργησε, για οποιοδήποτε λόγο, η επιχεί¬ 
ρηση, υποχρεούται στην επιστροφή του αναλογούντος ποσού των χρη¬ 
μάτων. 

Εφόσον ο άνεργος είναι ηλικίας 26-50 ετών, θα βεβαιώνει στην ίδια 
υπεύθυνη δήλωση ότι είναι άνεργος για μακρά χρονικό διάστημα. 

Στην ίδια υπεύθυνη δήλωση και στην περίπτωση βέβαια, που δεν 
προσκομίζεται το εκκαθαριστικό σημείωμα της Εφορίας, ο ενδιαφερόμε¬ 
νος θα δηλώνει, ποιό είναι το προσωπικό ή οικογενειακό του εισόδημα 
του προηγούμενου Οικον. έτους. 

στ) Εφόσον απαιτούνται ειδικές γνώσεις για την ειδικότητα του επαγ- 
γελματία θα πρέπει να διαπιστώνεται, εάν ο αϊτών έχει τα ανάλογα τυ¬ 
πικά ή ουσιαστικά προσόντα (π.χ. πτυχίο. Βεβαίωση προϋπηρεσίας ή 
άλλο αποδεικτικό στοιχείο). 

ζ) Εφόσον οι άνεργοι είναι 18-25 ετών και άρρενες θα προσκομίζουν 
πιστοποιητικό στρατολογίας τύπου Α' ή θεωρημένη φωτοτυπία της ανά¬ 
λογης σελίδας του πέϋ -μπούκ. 

10. Η αρμόδια υπηρεσία του ΟΑΕΔ παραλαμβάνει τα ανωτέρω δι- 
καιολογητικά και αφού συντάξει έκθεση, σύμφωνα με το υπόδειγμα που 
επισυνάπτεται πίσω από κάθε έντυπη αίτηση- δήλωση, θα τα αποστέλει 
στη Δ/νση Απασχόλησης προς έγκριση από το Δ.Σ. του ΟΑΕΔ, το οποίο 
είναι και το μόνο αρμόδιο όργανο, να κρίνει την υπαγωγή του ελεύθερου 
επαγγελματία στα προγράμματα. 

11. Η Δ/νση Απασχόλησης του ΟΑΕΔ εισηγείται στο Δ.Σ. την έκ¬ 
δοση σχετικής απόφασης, την οποία κοινοποιεί για εκτέλεση στην αρμό¬ 
δια κατά τόπο Υπηρεσία. 

12. Για την καταβολή της επιχορήγησης, ο ελεύθερος επαγγελμα- 
τίας θα υποβάλλει στην Υπηρεσία του ΟΑΕΔ της περιοχής του αίτηση 
για την προκαταβολή της. 

13. Ανά δίμηνο θα προσκομίζονται για είσπραξη των επιμέρους πο¬ 
σών ένα τουλάχιστον από τα παρακάτω δικαιολογητικά: 

Δελτίο Παροχής Υπηρεσιών θεωρημένο από την Εφορία, ή τιμολόγια 
πωλήσεως ή αγοράς, ή οποιοδήποτε άλλο επίσημο στοιχείο, που απο- 
δεικνύει τη λειτουργία της επιχείρησης. 

14. Κάθε ελεύθερος επαγγελματίας υποχρεούται στη συμπλήρωση 
ειδικού ερωτηματολογίου της Δ/νσης Απασχόλησης κατά την έναρξη 
λειτουργίας της Επιχείρησης και εφόσον του ζητηθεί από τον ΟΑΕΔ, 
μετά την παρέλευση εξαμήνου. 

15. Η αρμόδια Υπηρεσία του ΟΑΕΔ υποχρεούται μετά από επιτόπιο 
έλεγχο τουλάχιστον μια φορά το εξάμηνο να συντάσσει έκθεση λειτουρ¬ 
γίας της επιχείρησης. 

16. Για οποιαδήποτε αλλαγή στη μορφή, λειτουργία, επωνυμία, εί¬ 
δος, διεύθυνση κ.λπ. της επιχείρησης ο ελεύθερος επαγγελματίας ή ο 
εκπρόσωπος της επιχείρησης συνεταιρισμού υποχρεούται να ενημερώσει 
εγγράφως την αρμόδια υπηρεσία του ΟΑΕΔ. 

17. Η αξίωση για είσπραξη της επιχορήγησης παραγράφεται μετά 
την παρέλευση τριμήνου: 

α) Από την έκδοση της σχετικής εγκριτικής απόφασης του Δ.Σ. για 
την προκαταβολή και 

β) Από την ημερομηνία καταβολής των επιμέρους δόσεων. 

18. Οποιαδήποτε διαφορά προκύψει μεταξύ των ενδιαφερομένων και 
του ΟΑΕΔ θα επιλύεται με απόφαση του Δ.Σ. κατά της οποίας δεν επι¬ 
τρέπεται προσφυγή ή οποιοδήποτε άλλο ένδικο μέσον. 

19. Κατά τον έλεγχο από τις Υπηρεσίες του Οργανισμού των ανω¬ 


τέρω επιχειρήσεων και εφόσον διαπιστωθεί υποτυπώδης λειτουργία 
τους δύνανται με αναφορά τους να ζητήσουν τη διακοπή της επιχορήγη¬ 
σης και την αναζήτηση της αναλογίας τυχόν καταβληθέντών χρημά¬ 
των, συναποστέλλοντας έγγραφη δήλωση του ελεύθερου επαγγελματία 
για τους λόγους που δεν λειτουργεί πλήρως η επιχείρηση. 

20. Τα ανωτέρω προγράμματα λήγουν την 31 Δεκεμβρίου 1989 με 
τελευταία ημέρα υποβολής αιτήσεων την 18 Νοεμβρίου 1989. 

Σε περίπτωση πληρώσεως των προβλεπόμενων για κάθε πρόγραμμα 
θέσεων πριν από την ανωτέρω ημερομηνία το Δ.Σ. του ΟΑΕΔ μπορεί να 
καθορίσει ενωρίτερα ημερομηνία λήξεως των προγραμμάτων αυτών. 

21. Ειδική περίπτωση υπαγωγής στα προγράμματα. 

Είναι δυνατή η υπαγωγή στα προγράμματα της παρούσας απόφασης 
και των ενδιαφερομένων εκείνων, που έχουν υποβάλλει σχετικές αιτή¬ 
σεις μέχρι 18 Νοεμβρίου 1988 στις αρμόδιες κατά τόπο υπηρεσίες, 
εφόσον αυτό αποδεικνύεται από τον αριθμό πρωτοκόλλου των υπηρε¬ 
σιών αυτών που έχει τεθεί επί των αιτήσεων και δεν έχουν μέχρι 31 Δε¬ 
κεμβρίου 1988 εκδοθεί σχετικές αποφάσεις του Δ.Σ. 

Οι αιτήσεις όμως αυτές πρέπει να έχουν σταλεί από τις υπηρεσίες στη 
Δ/νση Α5 της Διοίκησης το αργότερο μέχρι 31.12.88. 

Ειδικά σ’ αυτή την περίπτωση το Δ.Σ. μπορεί να αποφασίσει το αργό¬ 
τερο μέχρι 28.2.89 την υπαγωγή ή όχι των περιπτώσεων αυτών στα 
προγράμματα της παρούσας απόφασης έχοντας υπόψη όμως τις προϋ¬ 
ποθέσεις και το ποσό της επιχορήγησης της προηγούμενης με αριθμό 
33205/13.1.88 απόφασης του Υπουργού Εργασίας. 

22. Ως ημερομηνία έναρξης της παρούσας, ορίζεται η 2.1.89. 

Η απόφαση αυτή να δημοσιευτεί στην Εφημερίδα της Κυβερνήσεως 
σύμφωνα με τις διατάξεις της παρ. 1 εδ. γ' του Ν. 301/1976. 

Αθήνα, 12 Δεκεμβρίου 1988 

Ο ΥΠΟΥΡΓΟΣ 

ΓΙΩΡΓΟΣ ΓΕΝΝΗΜΑΤΑΣ 
-♦- 


Αριθ. 2806 (4) 

Καθορισμός χρονικών ορίων λειτουργίας καταστημάτων χρονικού δια¬ 
στήματος 20-31 Δεκεμβρίου 1988. 

Ο ΥΠΟΥΡΓΟΣ ΕΡΓΑΣΙΑΣ 


Έχοντας υπόψη: 

1. Τις διατάξεις: 

α) Της παρ. 1 του άρθρ. δεύτερου του Ν. 1788/88 «Κύρωση της 
αριθμ. 10 της 19 Ιαν. 1988 πράξης του Υπουργικού Συμβουλίου (ΦΕΚ 
ΙΙΑ') και άλλες διατάξεις». 

β) Της παρ. 1 του άρθρ. 5 του Ν.Δ. 1037/71 «Περί χρονικών ορίων 
λειτουργίας καταστημάτων και εργασίας του προσωπικού αυτών». 

2. Τις γνώμες των οργανώσεων εργοδοτών και μισθωτών καθώς και 
την επιτακτική ανάγκη εξυπηρέτησης του καταναλωτικού κοινού λόγω 
αυξημένης αγοραστικής κίνησης κατά το χρονικό διάστημα εορτών Χρι¬ 
στουγέννων - Ν. Έτους (20.12. - 31.12.88), αποφασίζουμε: 

Καθορίζουμε τις ώρες λειτουργίας των Εμπορικών Καταστημάτων, 
των Καταστημάτων Τροφίμων και των Κρεοπωλείων, Οπωρολαχανο¬ 
πωλείων της περιοχής τέως Διοικήσεως Πρωτευούσης κατά το χρονικό 
διάστημα 20-31 Δεκεμβρίου 1988 όπως παρακάτω: 


ΚΡΕΟΠΩΛΕΙΑ 

ΕΜΠΟΡΙΚΑ ΤΡΟΦΙΜΑ 0ΠΩΡ0ΛΑΧΑΝ0ΠΩΛΕΙΑ 

Κυριακή 18.12. 9.30 - 15.30 9.00 - 15.00 9.00 - 15.00 

Τρίτη 20 & 27.12. 10.00 - 20.00 9.00 - 19.00 7.30 - 16.30 

Τετάρτη 21 & 28.12. 10.00 - 18.00 9.00 - 16.30 7.30 - 16.00 

Πέμπτη 22 & 29.12. 10.00 - 20.00 9.00 - 19.00 7.30 - 17.30 

Παρασκευή 23 & 30.12.10.00 - 20.00 9.00 - 19.00 9.00 - 19.00 

Σάββατο 24 & 31.12. 9.00 - 15.00 8.00 - 15.00 7.30 - 15.00 


Με πρόταση των εργοδοτικών οργανώσεων τα καταστήματα θα πα¬ 
ραμείνουν κλειστά στις 2.1.89. 

Η απόφοιση αυτή να δημοσιευθεί στην Εφημερίδα της Κυβερνήσεως. 


Αθήνα, 13 Δεκεμβρίου 1988 


Ο ΥΠΟΥΡΓΟΣ 

ΓΙΩΡΓΟΣ ΓΕΙΜΝΗΜΑΤΑΣ 

Αριθ. Η/8104 (5) 

Συμπλήρωση της αριθ. Η/1913/8.4.87 απόφασης του Υπουργού 

Εθνικής Παιδείας και Θρησκευμάτων «Μεταβίβαση δικαιώματος 

υπογραφής «Με εντολή Υπουργού» στον Πρόεδρο και τον Προϊστά¬ 
μενο γραμματείας του Παιδαγωγικού Ινστιτούτου (Π.Ι.)». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 29 του Ν. 1558/85 «Κυβέρνηση και Κυβερνητικά 
Όργανα» (ΦΕΚ 137). 

2. Των άρθρων 24 (παρ. 1) και 26 του Ν. 1566/85 «Δομή και λει¬ 
τουργία της Πρωτοβάθμιας και Δευτεροβάθμιας Εκπαίδευσης και άλ¬ 
λες διατάξεις» (ΦΕΚ 167). 

3. Της αριθ. Η/1913/8.4.87 (ΦΕΚ 199Β') απόφασης του Υπουρ¬ 
γού Εθνικής Παιδείας και Θρησκευμάτων «Μεταβίβαση δικαιώματος 
υπογραφής «Με εντολή Υπουργού» στον Πρόεδρο και τον Προϊστάμενο 
γραμματείας του Παιδαγωγικού Ινστιτούτου (Π.Ι.)», αποφασίζουμε: 

Μετά την παρ. 31 του άρθρου 3 της αριθμ. Η/1913/8.4.1987 
απόφασης του Υπουργού Εθνικής Παιδείας και Θρησκευμάτων «Μετα¬ 
βίβαση δικαιώματος υπογραφής «Με εντολή Υπουργού» στον Πρόεδρο 
και τον Προϊστάμενο γραμματείας του Παιδαγωγικού Ινστιτούτου 
(Π.Ι.)» προστίθεται παράγραφος ως εξής: 

«32. Έγγραφα διαβίβασης αλληλογραφίας προς τα όργανα και τις 
υπηρεσίες του Παιδαγωγικού Ινστιτούτου». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Δεκεμβρίου 1988 

Ο ΥΠΟΥΡΓΟΣ 

ΓΙΩΡΓΟΣ Α. ΠΑΠΑΝΔΡΕΟΥ 
-♦- 

Αριθ. οικ. 4237/ΤΣΕΠ 37 (6) 

Αναπροσαρμογή πιστωτικών διευκολύνσεων στους σεισμοπαθείς του 
παλαιού προσφυγικού συνοικισμού στη Θήβα του Νομού Βοιωτίας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παράγραφοι 2 και 3 της από 28.7.79 
Πράξης Νομοθετικού Περιεχομένου (ΦΕΚ Α' 117) «Περί αποκαταστά- 
σεως ζημιών εκ σεισμών Βορείου Ελλάδος» που κυρώθηκε με το Ν. 
867/79 (ΦΕΚ Α' 24). 

2. Τις διατάξεις του Ν. 1190/81 «Περί κυρώσεως της από 26.3.81 
Πράξης Νομοθετικού Περιεχομένου περί αποκαταστάσεως ζημιών εκ 
των σεισμών 1981» (ΦΕΚ Α' 203). 

3. Τις διατάξεις του άρθρου 3, παράγραφος 3, τελευταίο εδάφιο του 
Ν. 1266/82 (ΦΕΚ Α' 81) «Περί οργάνων ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις» 
όπως συμπληρώθηκε με το άρθρο 25 παράγραφος 6 του Ν. 1418/84 
«Περί Δημοσίων Έργων και ρυθμίσεις συναφών θεμάτων» (ΦΕΚ Α' 
23). 

4. Τη με αριθμ. 304/5.3.81 απόφαση της Νομισματικής Επιτροπής 
της Τράπεζας της Ελλάδος «Περί λήψεως διαφόρων πιστωτικών μέ¬ 
τρων στους σεισμοπαθείς των Νομών Κορινθίας, Βοιωτίας και Αττι¬ 
κής». 

5. Τη με αριθμ. 366/13/10.6.82 απόφαση της Νομισματικής Επι¬ 
τροπής που συμπληρώνει και διευκρινίζει την 358/3/9.4.82 απόφαση 
της Νομισματικής Επιτροπής με την οποία τροποποιούνται και συμπλη¬ 
ρώνονται διατάξεις προηγούμενων αποφάσεων περί λήψεως πιστωτι¬ 
κών μέτρων για τους πληγέντες από τους σεισμούς που σημειώθηκαν σε 
διάφορες περιοχές της χώρας από το 1978 και μετέπειτα. 

6. Την 37391/3927/21.4.80 απόφαση του Υπουργού Χ.Ο.Π. με 
την οποία οριοθετείται ο παλαιός προσφυγικός συνοικισμός της Θήβας. 

7. Τη με αρ. 6474/30.6.88 Κοινή Απόφαση των Πρωθυπουργού 
και Υπουργού Οικονομικών «Ανάθεση αρμοδιοτήτων στον Υφυπουργό 
Οικονομικών» (ΦΕΚ 451/Β/88), αποφασίζουμε: 

1. Εγκρίνουμε για τα κτίσματα, του παλαιού προσφυγικού συνοικι¬ 
σμού της Θήβας, όπως αυτός οριοθετείται με την 37391/3927/ 
21.4.80 απόφαση του Υπουργού Χωροταξίας, Οικισμού, Περιβάλλο¬ 
ντος και τα οποία πλήγησαν από τους σεισμούς του 1981, την αναπρο¬ 
σαρμογή κατά ιδιοκτησία του ύψους του ειδικού στεγαστικού δανείου 


(ουμπεριλαμβανομένης και της προβλεπόμενης παρακάτω δωρεάν κρα¬ 
τικής αρωγής) ως εξής: 

α. Προκειμένου για ανακατασκευή κτιρίων που κατέρρευσαν ή κρίθη- 
καν κατεδαφιστέα: 

Για οικοδομές που χρησιμοποιούνται για κατοικίες μέχρι δρχ. 
40.000 ανά μ 2 , κατ’ ανώτατο όριο, ανά χωριστή ιδιοκτησία. 

ΐ. Στις περιπτώσεις που το εμβαδόν των κατεδαφιστέων κτιρίων είναι 
μικρότερο από 50 μ 2 , τότε το ποσό της στεγαστικής ενίσχυσης μπορεί 
να ανέλθει σε δρχ. 2.000.000 κατ’ ανώτατο όριο και μόνο για την 
πρώτη κατοικία. 

ϊί. Ειδικότερα, για τα ωμοπλινθόκτιστα κτίσματα ή κτίσματα με κρο¬ 
κάλες και συνδετική ύλη χωρίς ασβέστη ή άλλο ισχυρότερο υλικό, ή κτί¬ 
σματα από ξηρολιθοδομή που χρησιμοποιούνται για κατοικίες, τα ως 
άνω (α/ί) στεγαστικά δάνεια, για ανακατασκευή, μπορούν να δοθούν 
όχι μόνο στις περιπτώσεις που κρίνονται κατεδαφιστέα, αλλά εφόσον, 
κατά την κρίση των αρμόδιων Υπηρεσιών Αποκαταστάσεων Σεισμο¬ 
πλήκτων, δεν επιδέχονται μετά τους σεισμούς επισκευή ή ουσιαστική 
αποκατάσταση της αντοχής. 

β. Προκειμένου για επισκευή ζημιών ακινήτων: 

Για την επισκευή ζημιών στα μη «φέροντα στοιχεία» ακινήτων 
οποιασδήποτε χρήσης, καθώς και αγροτικών οικιών (πλην λοιπών γε¬ 
ωργικών κτισμάτων) μέχρι δρχ. 5.000 ανά μ 2 , κατ’ ανώτατο όριο, δη¬ 
λαδή μέχρι ποσού δρχ. 500.000 κατά περίπτωση. 

Για την αποκατάσταση ζημιών στο «φέροντα οργανισμό» ενός κτιρίου 
που αποτελεί μια χωριστή ιδιοκτησία ή των ζημιών των «φερόντων» και 
λοιπών κοινόκτητων στοιχείων των κτιρίων με περισσότερες χωριστές 
ιδιοκτησίες, το ποσό του στεγαστικού δανείου μπορεί να καλύπτει το σύ¬ 
νολο της αναγκαίας, για το σκοπό αυτό, δαπάνης. Στην περίπτωση 
αυτή, κάθε ιδιοκτήτης ή συνιδιοκτήτης, αντίστοιχα θα δικαιούται, πέ¬ 
ραν του παραπάνω στεγαστικού δανείου που αναλογεί στη χωριστή ιδιο¬ 
κτησία του και του απαιτούμενου πρόσθετου ποσού για την κάλυψη της 
δαπάνης που του αναλογεί προς αποκατάσταση της ζημιάς στο «φέρο¬ 
ντα οργανισμό». 

Το συνολικό ύψος του ως άνω ειδικού στεγαστικού δανείου για επι¬ 
σκευές «μη φερόντων» και «φερόντων» στοιχείων κάθε οικοδομής, σε 
καμιά περίπτωση δεν θα υπερβαίνει το ποσό των δρχ. 33.000 ανά μ 2 
της επιφάνειας της επισκευαζόμενης ιδιοκτησίας. 

3. Από το ανωτέρω καθοριζόμενο συνολικό ύψος του στεγαστικού δα¬ 
νείου, θα καλυφθεί από τον Προϋπολογισμό Δημοσίων Επενδύσεων (ως 
δωρεάν κρατική αρωγή) ποσό που αντιστοιχεί: 

α. Σε ποσοστό 20% προκειμένου για δάνεια ανακατασκευής μόνο 
της πρώτης κατοικίας. 

β. Σε ποσοστό 15% προκειμένου για επισκευή ζημιών κατοικιών και 
μόνο της πρώτης κατοικίας. 

γ. Καθορίζουμε ως ανώτατο μεν όριο δανειοδοτούμενης επιφάνειας 
τα 100 μ 2 , ως κατώτατο δε τα 50 μ 2 . 

δ. Η συνολική διάρκεια των δανείων ορίζεται σε 15 (δεκαπέντε) χρό¬ 
νια, η δε εξόφλησή τους θα πραγματοποιηθεί σε ισόποσες εξαμηνιαίες ή 
ετήσιες χρεωλυτικές δόσεις, η πρώτη από τις οποίες θα καταβληθεί το 
αργότερο μετά 24 (είκοσι τέσσερις) μήνες από την υπογραφή της οικείας 
δανειστικής σύμβασης. 

ε. Τα δάνεια βαρύνονται με επιτόκιο 3,5 εκατοστιαίες μονάδες υψη¬ 
λότερο αυτού που κάθε φορά ισχύει για καταθέσεις απλού ταμιευτηρίου 
στις εμπορικές τράπεζες, χωρίς προσαύξηση για προμήθεια, επιδοτού¬ 
μενο κατά 100% από τον προϋπολογισμό Δημοσίων Επενδύσεων. 

στ. Κατά τα λοιπά θα έχουν εφαρμογή όσα προβλέπονται από τις 
ισχύουσες διατάξεις για τη χορήγηση δανείων της ανωτέρω κατηγο¬ 
ρίας, σε σεισμοπαθείς διάφορων περιοχών της χώρας. 

Η απόφαση αυτή να δημοσιευθεί στην Εφημερίδα της Κυβερνήσει·*;. 

Αθήνα, 12 Δεκεμβρίου 1988 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΠΑΝ. ΡΟΥΜΕΛΙΩΤΗΣ ΗΛΙΑΣ ΠΑΠΑΗΛΙΑΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΟΝ ΕΡΓΩΝ 

ΒΑΣ. ΚΕΔΙΚΟΓΛΟΥ 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 

Αριθ. 1117.3-2.2.1.88 \ (7) 

Καθορισμός ταχτικών συνδρομών υπέρ του Ν.Ε.Ε. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Το άρθρο 27 παράγρ. 2 του Β.Δ. 887/1966 «Περί κωδικοποιή- 
σεως των περί Ναυτικού Επιμελητηρίου της Ελλάδος ισχυουσών διατά¬ 
ξεων» (Κ.Ν. 4512/1966 ΦΕΚ 231Α/66). 

2. Το άρθρο 23 του Ν. 1085/1980 (ΦΕΚ 255-Α/80) «περί ελάχι¬ 
στης εις το ΝΑΤ ασφαλιστικής προστασίας και άλλων τινών διατά¬ 
ξεων». 

3. Την αριθμ. 50932/8/69/31.10.84 απόφαση ΤΕΝ για τον κα¬ 
θορισμό των τακτικών συνδρομών πλοίων υπέρ Ν.Ε.Ε. 

4. Τα με το αριθμ. 2805/16.9.88 έγγραφο του Ν.Ε.Ε. διαβιβασθέ- 
ντα αποσπάσματα πρακτικών της αριθμ. 6/12.9.88 συνεδρίασης της 
διοικούσας Επιτροπής αυτού, αποφασίζουμε: 

Την επικύρωση της απόφασης που λήφθηκε κατά την αριθμ. 6 της 
12.9.1988 συνεδρίασης της ΔΕ/Ν.Ε.Ε., και καθορίζουμε από 1ης Ια¬ 
νουάριου 1989, τις υπέρ του Ναυτικού Επιμελητηρίου της Ελλάδας, 
καταβαλλόμενες από τα υπαγόμενα σ’ αυτό πλοία τακτικές συνδρομές 
ως ακολούθως: 

1. Για κάθε πλοίο από 10-500 κοχ θα καταβάλλεται ετήσια συν¬ 
δρομή 6.500 δρχ. 

2. Για κάθε πλοίο από 501-3.000 κοχ θα καταβάλλεται ετήσια συν¬ 
δρομή 10.000 δρχ. 

3. Για κάθε πλοίο 2.001-80.000 κοχ θα καταβάλλεται ετήσια συν¬ 
δρομή 2 δρχ. ανά κοχ με ελάχιστο όριο συνδρομών ανά πλοίο 10.000 
δρχ. δηλαδή: 

α) για πλοίο από 3.001 - 5.000 κοχ 10.000 δρχ. 

β) για πλοίο από 5.001-80.000 κοχ 2 δρχ. ανά κοχ. 

4. Για κάθε πλοίο 80.001 κοχ και όταν θα καταβάλλεται ετήσια συν¬ 
δρομή 1,5 δρχ. ανά κοχ, με ελάχιστο όριο συνδρομής 160.000 δρχ. 


ανά πλοίο, δηλαδή: . 

α) Για πλοίο από 80.001 - 106.700 κοχ θα καταβάλλεται ετήσια 
συνδρομή 160.000 δρχ. 

β) Για πλοίο, άνω των 106.700 κοχ θα καταβάλλεται ετήσια συν¬ 
δρομή 1,5 δρχ. ανά κοχ. 

5. Για τα σκάφη αναψυχής, η ετήσια συνδρομή καθορίζεται ως εξής: 

α) Για κάθε σκάφος που έχει ναυτολόγιο, θα καταβάλλεται ετήσια 

συνδρομή 10.000 δρχ. 

β) Για κάθε σκάφος που δεν έχει πλήρωμα θα καταβάλλεται ετήσια 
συνδρομή 3.000 δρχ. 

6. Καθορίζεται επίσης εφάπαξ εισφορά κατά τη νηολόγηση 1,50 
δρχ. κατά κόρο ολικής χωρητικότητας ανεξάρτητα με την κατηγορία 
του πλοίου. 

7. Οι τακτικές συνδρομές των παραπάνω πλοίων θα εισπράττονται 
μαζί με τις υπέρ ΝΑΤ και λοιπών, διά των ναυτολογίων βεβαιουμένων 
εισφορών, υπολογιζόμενες και καταβαλλόμενες σε δραχμές εξαιρέσει 
των συναλλαγματοφόρων πλοίων, των οποίων οι τακτικές συνδρομές 
θα υπολογίζονται σε δραχμές, αλλά θα καταβάλλονται σε ελεύθερο συ¬ 
νάλλαγμα Λονδίνου ή Νέας Τόρκης. 

8. Η είσπραξη των στην πργ. 6 εφάπαξ συνδρομών θα γίνεται με μέ¬ 
ριμνα του Ν.Ε.Ε. είτε απευθείας από αυτό, είτε μέσω των Λιμενικών και 
Προξενικών Αρχών. 

Η είσπραξη των στην παραγρ. 5 (β) τακτικών συνδρομών των 
πλοίων, που δεν έχουν ναυτολόγιο θα γίνεται με μέριμνα του Ν.Ε.Ε. 

9. Η με αριθμ. 50932/8/69/31.10.84 απόφαση ΤΕΝ για το ίδιο 
θέμα καταργείται από της ισχύος της παρούσας. 

10. Η παρούσα, η ισχύς της οποίας αρχίζει από 1.1.1989, να δημο- 
σιευθεί στην Εφημερίδα της Κυβερνήσεως και να κοινοποιηθεί για εκτέ¬ 
λεση. 

Πειραιάς, 23 Νοεμβρίου 1988 

Ο ΥΠΟΥΡΓΟΣ 

ΒΑΣΙΛΗΣ ΣΑΡΑΝΤΙΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




